English: Thank you for your statement, Minister. The need to address Wales's desperate need for housing, particularly affordable housing, whilst at the same time tackling climate change, is crucial, which is why schemes such as the innovative housing programme are so important, because a lack of affordable housing impacts upon so many lives and our communities. So, I welcome this latest update on the IHP scheme. The fact that so many low to zero-carbon homes are being built is great news. Our ability to mitigate climate change relies upon reducing the energy required to build and run a home. So, schemes such as the one in Ruthin not only help us address our climate emergency, but also help to reduce fuel poverty. However, whilst all these schemes are welcome, they are a drop in the ocean compared with the challenges that we face. We need tens of thousands of new affordable homes. These schemes all seem to address the energy needs, but not really the scale of the housing that is needed. But, I acknowledge that we have to start somewhere. So, Minister, Cardiff University demonstrated energy positive housing with the Solcer house four or five years ago. How many of the schemes coming through the IHP scheme are building upon the findings of the Solcer house? Modular housing has the potential to quickly address housing shortages, and with the use of innovative materials made from recycled products, they even have the potential to remove carbon from our atmosphere and use zero carbon over their occupation. Minister, does the IHP give any weight to modular housing schemes? And if not, would you consider investing in modular housing projects in future years? Modular housing is fast to install and could be key to addressing our housing crisis. Finally, Minister, if we are to address homelessness, we have to build housing for the homeless. Have any schemes come forward that address the particular needs of our ex-service personnel, who are a large percentage of those who end up rough-sleeping? Thank you very much.
Welsh: Diolch i chi am eich datganiad, Gweinidog. Mae'n hollbwysig ymdrin â'r angen dirfawr yng Nghymru am dai, yn enwedig tai fforddiadwy, ac ar yr un pryd fynd i'r afael â newid yn yr hinsawdd, a dyna pam mae cynlluniau fel y rhaglen tai arloesol mor bwysig. Mae diffyg tai'n effeithio ar lawer iawn o fywydau ac ar ein cymunedau ni. Felly, rwy'n croesawu'r diweddariad hwn ar gynllun y Rhaglen tai arloesol. Mae'r ffaith bod cymaint o gartrefi di-garbon neu garbon isel yn cael eu hadeiladu yn newyddion ardderchog. Mae ein gallu ni i liniaru'r newid yn yr hinsawdd yn dibynnu ar leihau'r ynni sy'n cael ei ddefnyddio i adeiladu cartrefi a chadw aelwyd. Felly, mae cynlluniau fel yr un yn Rhuthun nid yn unig yn ein helpu ni i fynd i'r afael ag argyfwng ein hinsawdd, ond mae hefyd yn helpu i leihau tlodi tanwydd. Fodd bynnag, er bod yr holl gynlluniau hyn i'w croesawu, mân lwch y cloriannau ydyn nhw o'u cymharu â'r heriau sy'n ein hwynebu ni. Mae angen degau o filoedd o gartrefi fforddiadwy newydd arnom. Mae'n ymddangos bod y cynlluniau hyn i gyd yn mynd i'r afael ag anghenion o ran ynni, ond nid mewn gwirionedd o ran nifer y tai sydd eu hangen. Ond, rwy'n cydnabod bod yn rhaid i ni ddechrau yn rhywle. Felly, Gweinidog, fe ddangosodd Prifysgol Caerdydd beth oedd tai positif o ran ynni gyda thŷ Solcer bedair neu bum mlynedd yn ôl. Faint o'r cynlluniau sy'n mynd drwy gynllun y Rhaglen tai arloesol sy'n adeiladu ar ganfyddiadau Tŷ Solcer? Mae gan dai modiwlaidd y potensial i fynd i'r afael â phrinder tai yn gyflym. Trwy ddefnyddio deunyddiau arloesol a wnaed o gynhyrchion wedi eu hailgylchu, mae ganddyn nhw'r potensial hyd yn oed i dynnu carbon o'n hatmosffer a defnyddio dim carbon tra bydd rhywun yn byw ynddyn nhw. Gweinidog, a yw'r Rhaglen tai arloesol yn rhoi unrhyw bwys ar gynlluniau tai modiwlaidd? Ac os na, a fyddech chi'n ystyried buddsoddi mewn prosiectau tai modiwlar yn y blynyddoedd i ddod? Mae modd codi tai modiwlar yn gyflym ac fe allai hynny fod yn allweddol i fynd i'r afael â'n hargyfwng tai. Yn olaf, Gweinidog, os ydym am fynd i'r afael â digartrefedd, mae'n rhaid inni adeiladu tai i'r digartref. A oes unrhyw gynlluniau wedi cael eu cyflwyno sy'n ymdrin ag anghenion penodol cyn-aelodau o'r lluoedd arfog, sy'n ganran fawr o'r rhai sy'n eu cael eu hunain yn cysgu ar y stryd? Diolch yn fawr iawn.